Autokaupoille lähtiessä on  tärkeää erottaa toisistaan auton valmistusvuosi, käyttöönottovuosi ja  vuosimalli. Valmistusvuodella tarkoitetaan vuotta, jona auto on valmistettu.  Käyttöönottovuosi on vuosi, jona auto on ensimmäisen kerran rekisteröity  käyttöön. Vuosimallin määrittää valmistaja, ja yleensä vuosimalli on vuosi,  jona auto on tarkoitus tuoda markkinoille. Usein esimerkiksi seuraavan  vuosimallin autoja ruvetaan valmistamaan edellisen vuoden syksyllä.